**Zápisnica zo zasadnutia Krízového štábu obce Vieska nad Žitavou**

Prezenčná listina: viď prílohu

Deň konania zasadnutia: 13.3.2020

Miesto : Obecný úrad Vieska nad Žitavou

Program: **Prijatie opatrenia v súvislosti s ochorením COVID-19**

 Predseda Krízového štábu obce Vieska na Žitavou Štefan Mladý, zvolal zasadnutie krízového štábu.

V zmysle Štatútu Krízového štábu obce Vieska nad Žitavou bolo úlohou vypracovanie a návrh opatrení na riešenie krízovej situácie v súvislosti s ochorením COVID -19

Prvoradou záujmovou oblasťou opatrení sú miesta so zvýšenou koncentráciou pohybu občanov v obci ako sú : dve detské ihriská, multifunkčné ihrisko, predajňa potravín, Bufet Midy, Arborétum Mlyňany SAV, kostol, materská škola

**K R Í Z O V Ý Š T Á B N A R I A Ď U J E O P A T R E N I A** :

**Detské ihriská:**  dezinfekcia hracích prvkov, obmedzenie počtu pohybu na ihriskách na 3 osoby ,

**Bytový dom:** zakúpenie dezinfekčných prostriedkov z prostriedkov rozpočtu, dezinfikovať vstupné

 plochy, kľučky - zainteresovaním nájomníkov podľa rozpisu služieb

**Multifunkčné ihrisko**: úplné uzatvorenie , osadenie informačnej tabule

**Obecný úrad:** pre zamestnancov: - dôsledné dodržiavanie zásad osobnej a prevádzkovej hygieny,

pre verejnosť: osadenie dezinfekčných prostriedkov pri vstupe do budovy. V prípade pretrvávajúceho nebezpečenstva, obmedziť úradné hodiny.

**Budova hasičskej zbrojnice:**  budova hasičskej zbrojnice bude mať osobitný prevádzkový režim

s možnosťou posilnenia ochrany a bezpečia občanov

**Kultúrny dom:** v období od 16. marca do 27. marca vrátane , sa neprenajímajú priestory kultúrneho domu na žiadne účely ( kultúrne, športové podujatia, snemy, semináre, výročné schôdze, svadby, kary, atď). Po tomto termíne sa prenájom bude posudzovať podľa odporučení hlavného hygienika.

 Zodpovedný en bloc : obecný úrad

O d p o r ú č a n i a:

* Pre podnikateľské subjekty v obci: vypracovať plány ochrany a dezinfekcie v súvislosti s ochorením COVID -19
* Pre občanov - správať sa zodpovedne voči sebe a okoliu a dodržiavať zdravotnícku disciplínu

**Pri podozrení na koronavírus kontaktovať svojho lekára telefonicky:**

 **MUDr. Jakubovič 0905 240 075,**

 **Národné centrum zdravotníckych informácií: +421800221234**

 **Úrad verejného zdravotníctva-** **novykoronavirus@uvzsr.sk**

 **RUVZ Nitra- 0948 495 915 nr.sekretariat@uvzsr.sk**

* Pre cirkev – rešpektovať nariadenia KBS
* Pre Arborétum Mlyňany SAV- dodržiavať zdravotnícku disciplínu

**Vo Vieske nad Žitavou**

**13.3.2020 .....................................................................**

 **predseda krízového štábu, Štefan MLadý**

zapísala: Mgr. Monika Badová